CELEX: 62009TN0149
Language: lt
Date: 2009-04-10 00:00:00
Title: Byla T-149/09: 2009 m. balandžio 10 d. pareikštas ieškinys byloje Dover prieš Parlamentą

20.6.2009   
            
            
               LT
            
            
               Europos Sąjungos oficialusis leidinys
            
            
               C 141/53
            
         2009 m. balandžio 10 d. pareikštas ieškinys byloje Dover prieš Parlamentą
   (Byla T-149/09)
   2009/C 141/108
   Proceso kalba: anglų
   
      Šalys
   
   
      Ieškovas: Densmore Ronald Dover (Boramas, Jungtinė Karalystė), atstovaujamas QC baristerio D. Vaughan, baristerio M. Lester ir solisitoriaus M. French
   
      Atsakovas: Europos Parlamentas
   
      Ieškovo reikalavimai
   
   
               —
            
            
               Panaikinti ginčijamą sprendimą.
            
         
               —
            
            
               Imtis organizavimo priemonių pagal Pirmosios instancijos teismo procedūros reglamento 64 straipsnį, kaip nurodyta ieškinyje.
            
         
               —
            
            
               Priteisti iš atsakovo bylinėjimosi išlaidas.
            
         
      Ieškinio pagrindai ir pagrindiniai argumentai
   
   Šiuo ieškiniu ieškovas siekia panaikinti 2009 m. sausio 29 d. Europos Parlamento sprendimą D (2009) 4639 dėl padėjėjams skirtų išmokų išieškojimo.
   Ieškiniui pagrįsti ieškovas pateikia penkis pagrindus.
   Pirma, jis teigia, kad Europos Parlamentas klaidingai aiškino ir taikė Europos Parlamento narių išlaidų kompensavimo ir kitų išmokų mokėjimo taisyklių 14 straipsnį, be kita ko, siekdamas atgaline data taikyti ieškovui griežtus reikalavimus, kurie tuo laikotarpiu niekuomet nebuvo taikomi Europos Parlamento nariams, ir tiksliai nenurodydamas, kuri išlaidų dalis laikytina išmokėta neteisėtai.
   Antra, ieškovas teigia, kad Europos Parlamentas rėmėsi tariamu interesų konfliktu ir pažeidė teisinio saugumo principą, nes jo veiksmai neatitiko ankstesnės praktikos, nesilaikė savo paskelbtų taisyklių ir nenustatė aiškių bei skaidrių standartų. Ieškovas teigia, kad Europos Parlamento sprendimo teisinis ir faktinis pagrindas nepakankamas.
   Trečia, ieškovas pažymi, kad Europos Parlamentas nesilaikė narių išlaidų kompensavimo ir išmokų mokėjimo taisyklių 27 straipsnio pagrindinių procedūrinių reikalavimų, be kita ko, dėl išankstinio konsultavimosi su kvestoriais, išimtinių aplinkybių pagrindimo, ieškovo išklausymo prieš priimant sprendimą ir reikalavimo, kad sprendimą turi priimti biuras.
   Ketvirta, ieškovas teigia, kad atsakovas siekė išieškoti iš ieškovo PVM neturėdamas tam teisinio pagrindo.
   Galiausiai ieškovas teigia, kad Europos Parlamentas perdavė ieškovo bylą OLAF per anksti ir dėl to pažeidė ieškovo teisę į gynybą, neturėdamas jokio teisinio pagrindo arba pateisinimo.